אודות — אילה הוניגמן
עו"ד אילה הוניגמן הינה בוגרת התואר הראשון במשפטים מאוניברסיטת תל אביב (LL.B), ותואר שני במשפטים (התמחות במשפט פלילי) מאוניברסיטת תל אביב (LL.M).
הוסמכה כעורכת דין, והתקבלה כחברה מן המניין בלשכת עורכי הדין בשנת 2001.
עו"ד הוניגמן התמחתה בפרקליטות מחוז תל אביב (פלילי), ואת דרכה המקצועית כעורכת דין החלה במגזר העסקי כמנהלת תיקים אסטרטגיים בחברת סלקום. בהמשך, שימשה עו"ד הוניגמן כחוקרת ברשות להגבלים עסקיים ועסקה בחקירות רחבות היקף של חברות גדולות בתחום ההגבלים העסקיים.
עו"ד הוניגמן הצטרפה לאגף המשמעת בשנת 2006, תחילה כפרקליטה, בהמשך כממונה על תחום הערעורים, ובתפקידה האחרון שימשה כסגנית הממונה על המשמעת וכממונה על יחידת התביעה באגף המשמעת.
בתפקידה כסגנית הממונה על המשמעת, הייתה עו"ד הוניגמן אחראית על כלל תובעי האגף, ניהלה את כל מערך התביעה על רבדיו השונים והעניקה ייעוץ וליווי שוטף לאגף החקירות בחקירות משמעת מורכבות.
במהלך שנות עבודתה ייצגה עו"ד הוניגמן את המדינה במאות תיקים משמעתיים, וניהלה תיקים מורכבים ורגישים כנגד בכירי השירות הציבורי בעלי השלכה ציבורית רחבה. ברשימת תיקיה הרבים ניתן למצוא את נתן אשל, ראש לשכת ראש הממשלה, פרופ' רוטשטיין, מנהל ביה"ח שיבא (לשעבר), חגי פלג, מנכ"ל המשרד לבטחון פנים פרופ' וינקלר, מנהל מחלקה בביה"ח שיבא, פרקליטים בכירם בפרקליטות המדינה, שגרירים, מנהלים בכירים בשירות הציבורי. בהיותה בעלת הסיווג הבטחוני הגבוה ביותר ניהלה עו"ד הוניגמן את התיקים הבטחוניים, . כולל תיקים משמעתייים ביחידות המסווגות ביותר בשירות המדינה.
בכל הקשור להופעות בערכאות משפטיות (בתי הדין למשמעת, ובתי המשפט המחוזיים כערכאת ערעור), הולך שמה של עו"ד הוניגמן לפניה, ורשומים על שמה תקדימים רבים.
הניסיון העשיר של עו"ד הוניגמן והטיפול המוצלח במספר גדול של תיקים חשובים ועקרוניים בתחום המשמעת מבטיח ללקוחותינו מצוינות משפטית המשלבת הכרות יסודית עם מערכת אכיפת החוק והמערכות המשפטיות בישראל.
עו"ד הוניגמן הוסמכה כמגשרת מוסמכת בשנת 2012.
המשרד מוביל בתחום הייצוג בדיני המשמעת ועוסק בניהול תיקים משמעתיים בערכאות, ניהול תיקים פליליים, עבירות צווארון לבן, דיני עבודה, וליווי נפגעי ונפגעות עבירה.
עורכת הדין אילה הוניגמן עבדה למעלה מעשור באגף המשמעת בנציבות שירות המדינה ובחמש השנים האחרונות שימשה כסגנית הממונה על המשמעת. המשרד מספק ייעוץ מקצועי ואמין, המתבסס על היכרות פנימית רבת שנים עם מערכת המשפט (בתי הדין למשמעת, בתי המשפט המחוזיים, בתי הדין לעבודה, בית המשפט העליון), והתמצאות מעמיקה במערכת אכיפת החוק בישראל (משטרת ישראל, פרקליטות המדינה, המחלקה לחקירות שוטרים ועוד).